एक गर्भवती महिला को सूप में मरा हुआ चूहा मिलने के कारण एक प्रसिद्ध चीनी रेस्टोरेंट ने शेयर बाज़ार में 19 करोड़ डॉलर गंवा दिए हैं। चोपस्टिक के ज़रिए सूप से निकले मरे चूहे की तस्वीरें ऑनलाइन वायरल होने के बाद शिआबू शिआबू नामक हॉटपॉट रेस्टोरेंट के शेयर पूरे एक साल में सबसे निचले स्तर पर पहुंच चुके हैं। शेनडूंग प्रांत के आउटलेट को अस्थाई रूप से निलंबित कर दिया गया है। कथित तौर पर इस रेस्टोरेंट ने महिला को पांच हज़ार युआन मुआवज़े के तौर पर देने की पेशकश की थी।